作者:無名氏
標題:六州
內容:九龍輿。記春暮、幸蓬壺。瓊囿敞，繡仗趨。年華與逝水俱。瑤京遠，資訊斷無。寶津池面落花鋪。愁晚容車來禁塗。鳳簫鸞翣，西指昭陵去。舊賞蟠桃熟，又見漲海枯。應共靈真母，曳霞裾。宴清都。恨滿山隅。春城翠柏藏烏。扃戶劍，照燈魚。人間一夢覺餘。泉宮窈窕鎖夜龍，銀江澄澹浴仙鳧。煙冷金爐玉殿虛。綠苔新長，雕輦曾行處。夜夜東朝月，似舊照錦疏。侍女盈盈淚珠。